**Óravázlat**

***Időpont***: 2015.október 21

***Helyszín*** : Bihardiószegi 1-es számú Általános Iskola

***Tanítónő:*** Szabó Gizella

***Osztály***: I. B

***Tantárgy:*** Személyiségfejlesztés

***Téma:*** A jól gondozott kert –Bakos Tibor, Szitakötő 31. Száma

***Az óra célja***: a beszélgetés során a tanulók fogalmazzanak meg illemszabályokat, mérlegeljék a helyes és helytelen viselkedést a bemutatott helyzetekben ezáltal fejlődik ítélőképességük.

***Műveletesített feladatok***:-a tanulók:

-tapsolják szótagolva a verset;

-sorolják fel mit látnak, hallanak, szagolnak, tapintanak, ízlelnek a képzelet-játék

során;

-számoljanak be saját élményeikről a büntetés, jutalom, megbánás témakörben;

-vegyenek részt aktívan a helyzetgyakorlatokban;

-hozzanak ítéletet a megadott gyerekcsínyek ügyében;

-készítsenek őszi gyümölcsös kosarat gyurmából.

***Módszerek és eljárások***: beszélgetés, dramatizálás, problematizálás

***Didaktikai eszközök***: Szitakötő 31. Száma, őszi kép a kertben, hangfelvételek a kertben, egy tál alma, gyurma, deszka munkalap

***Szervezeti forma***: frontális, csoportmunka

**A tanulási folyamat irányítása**

|  |  |  |
| --- | --- | --- |
| Az óra mozzanata | Tanító tevékenysége | Tanulók tevékenysége |
| 1. Előkészítés | A szükséges Szitakötő folyóirat előkészítése, gyurma, munkalap kiosztása. | Kiosztják a szükséges eszközöket. |
| 1. Hangulatkeltés | Megérkezett az őszi Szitakötő, a 31. Szám, ismerkedjünk meg vele ismét. Álljatok fel s szótagoljuk le a már tanult versünket erről a folyóiratról.  Kedvencünk a Szitakötő,  Neveli a sok lókötőt.  Legyél szemfüles, tanulj sokat,  Ne gyűjts másoknál rossz pontokat!  Jogaidat el ne feledd,  Bár tenni is kötelességed,  Segíts, nevelj türelmesen,  Javítsd a hibát kegyesen. | Szótagolják a verset. |
| 1. Témabejelentés | A mai órán megismerkedünk Bakos Tibor: A jól gondozott kert című cikkével. Hallgassátok figyelmesen. | Figyelnek. |
| 1. A tanulási folyamat irányítása | Megfigyelési szempont kijelölése: Figyeld meg a mese szereplőit, kik ők?  **Képzelet játék**  ( felhasználva a honlapról Kovács Mária segédanyagát Szövegfeldolgozás, szövegértés drámapedagógiai módszerekkel címmel)  Végigsétálunk a kerten.  Mit látsz?  Mit hallassz?  Milyen tapintása van a fa törzsének? Hát a levélnek?  Milyen illatokat érzel?  Milyen íze van az egyes gyümölcsöknek?  Sorold fel milyen gyümölcsökkel és zöldségekkel találkozhatunk ősszel a kertben?  **Szövegfeldolgozás:**  Mi történt Bükkösi Rossz Manóval? Hát a barátaival?  Milyen bűneik voltak a kis borzoknak?  Mi volt a borzok neve?  Miért kezdte el Bükkösi a Borz bácsi kertjét dícsérni, majd megszólni az elmaradt munkálatokat?  Hogyan látta be Borz bácsi, hogy a kis borzok vétkei nem olyan súlyosak?  **Személyes élmények bemutatása**  Mesélj arról, voltál-e már büntetve, ha igen miért és hogyan? Jogosnak érezted-e a büntetést a vétkedhez mérten?  **Szerepjáték**  Mutassátok be egy türelmetlen apa és gyermeke párbeszédét, aki a leckéjében kérne segítséget, egy türelmes apa és gyermeke társalgását, aki segiteni akar a felnőttnek a bicikli megjavításában.Majd hasonló dialógust egy türelmes, majd egy türelmetlen anya és leánya között, aki a konyhában segitségnyújtás közben eltöri a poharat.  **A büntető avagy dicsérő felnőtt-játék**  Hogyan büntetnéd, vagy büntetnéd-e a gyermeked, ha nem tanulja meg a leckéjét a hosszú játszás miatt, eltöri a poharat, kiboritja a kedvenc szőnyegre az üditőjét, miközben utánad akar szaladni, hazaviszi más filctollát az iskolából, verekedésbe keveredik az utcán, hisztizik a bevásárlóközpontban stb. | Megállapítják.  Behunyt szemmel válaszolnak a feltett kérdésekre.  Felsorolják.  Válaszolnak a kérdésekre.  Beszámolnak saját élményeikről. |
| 1. Rögzítés | Egy helyesen nevelt gyerek, akinek mindent megmagyaráznak, mit miért ne, vagy mit miért tehet meg, felnőttként is megállja a helyét a társadalomban, nem kerül összetűzésbe a törvénnyel. Ez egy hosszú folyamat eredménye.  Ugyanígy Borz bácsi kertjében a jól gondozott növények is bő termést hoznak, ha szabadon teremhetnek.  Gyurmából készítsetek csoportosan gyümölcsös és zöldséges kosarakat az ősznek megfelelően. | Gyurmával dolgoznak. |
| 1. Értékelés | Szóbeli értékelés |  |